Siin võib olla tegemist segadusega "tekkimise" ja "arengu" mõistetes. Vaadeldavas lõigus ütleb prof. Maimets, et "just nii [st. järk-järgult, TV] toimub inimese teke", aga teisal, oma seisukoha formuleerimisel, ütleb ta, et "inimese areng toimub järk-järgult". Selleks, et inimene saaks järk-järgult areneda, peab ta olema juba tekkinud. Tekkimine tagab olemasolu ja ainult olemasolev indiviid saab areneda, st. kasvamise, diferentseerumise ja organiseerumise kaudu jõuda oma inimsuse rohkem või vähem täieliku avaldumiseni.